钦定古今图书集成/明伦汇编/官常典/第643卷 > 《别苏徯赴湖南幕》前人
## 钦定古今图书集成/明伦汇编/官常典/第643卷 > 《别苏徯赴湖南幕》前人

故人有游子，弃掷傍天隅。他日怜才命，居然屈壮图。
十年犹塌翼，绝倒为惊吁。消渴今如在，提携愧老夫。
岂知台阁旧，先拂凤凰雏。得实翻苍竹，栖枝把翠梧。
北辰当宇宙，南岳据江湖。国带风尘色，兵张虎豹符。
数论封内事，挥发府中趋。赠尔秦人策，莫鞭辕下驹。